**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 08.09.2023, ora 08.00 – 09.09.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 09.09.2023, ora 07.00**

**RÂURI**

**Debitele au fost în general staționare,** exceptând râurile din bazinele hidrografice: Crişul Repede, Crișul Negru, Crișul Alb, Timiș, cursul inferior al Someșului, cursul mijlociu și inferior al Mureșului și cursul superior al Prutului unde vor fi în scădere ușoară.

Nivelurile pe râuri la stațiile hidrometrice se situează **sub COTELE DE ATENȚIE.**

**Debitele vor fi în general staționare** exceptând cursurile inferioare ale Someșului, Mureșului și cursul superior al Prutului unde vor fi în scădere.

Nivelurile pe râuri la stațiile hidrometrice se vor situa **sub COTELE DE ATENȚIE.**

**DUNĂRE**

**Debitul** la intrarea în ţară (secţiunea Baziaş) în intervalul 08.09.2023 – 09.09.2023 **a fost în scădere,** având valoarea **de** **4900 m3/s**, peste media multianuală a lunii **septembrie (3800 m3/s).**

În aval de Porţile de Fier debitele au fost în scădere pe sectorul Gruia – Calafat, staționare la Bechet și în creștere pe sectorul Corabia – Tulcea.

**Debitul la intrarea în ţară (secţiunea Baziaş) va fi în scădere (4600 m3/s).**

În aval de Porțile de Fier debitele vor fi în scădere pe sectorul Gruia – Corabia, staționare la Tr. Măgurele şi în creştere pe sectorul Zimnicea – Tulcea.

**2.** **Situația meteorologică în intervalul 08.09.2023, ora 09.00 – 09.09.2023, ora 06.00**

**ÎN ŢARĂ**

**Vremea a fost frumoasă,** iar valorile termice diurne în continuare mai mari decât cele climatologic specifice datei. Cerul a fost variabil ziua în sud-vest și la munte, iar în primele ore și în sud-est și senin în restul intervalului și al teritoriului. Vântul a suflat slab și moderat, pe arii restrânse cu unele intensificări în regiunile sud-estice, unde la rafală s-au atins viteze de până la 45...50 km/h. Temperaturile maxime s-au încadrat între 23 de grade la Sulina, Mahmudia și Întorsura Buzăului și 31 de grade la Bechet, Drobeta-Turnu Severin, Calafat, Sânnicolau Mare și București-Filaret.

La ora 06 se înregistrau valori termice cuprinse între 5 grade la Joseni, Miercurea Ciuc și Întorsura Buzăului și 21 de grade la Șiria. Dimineața, izolat în depresiunile din estul Transilvaniei a fost ceață.

**OBSERVAȚII:** *de ieri de la ora 06 a fost în vigoare 1 atenționare cod galben pentru fenomene meteorologice periculoase imediate, emisă de către SRPV Sibiu.*

**LA BUCUREŞTI**

**Vremea a fost în continuare frumoasă,** iar valorile termice diurne comparabile cu cele înregistrate în ziua anterioară.

Cerul a fost variabil în primele ore ale zilei și senin în restul intervalului. Vântul a suflat slab și moderat, trecător cu ușoare intensificări ziua, când la rafală s-au atins viteze de până la 43 km/h. Temperatura maximă a fost de 29 de grade la Afumați și Băneasa și de 31 de grade la Filaret. La ora 06 se înregistrau 9 grade la Băneasa, 11 grade la Afumați și 13 grade la Filaret.

**3. Prognoza meteorologică în intervalul 09.09.2023, ora 09.00 – 10.09.2023, ora 09.009**

**ÎN ŢARĂ**

**Vremea va fi frumoasă și mai caldă** decât în mod obișnuit la această dată. Cerul va fi variabil în nordul și în estul țării și mai mult senin în rest. Vântul va sufla slab și moderat. Temperaturile maxime vor fi cuprinse între 24 și 31 de grade, cu cele mai ridicate valori în Câmpia de Vest și Câmpia Română, iar cele minime între 9 și 19 grade, cu valori mai scăzute în estul Transilvaniei, spre 5 grade. La începutul și spre finalul intervalului, în depresiuni, vor fi condiții de ceață.

**LA BUCUREŞTI**

**Vremea va fi frumoasă și caldă.** Cerul va fi senin ziua și variabil noaptea. Vântul va sufla slab până la moderat.

Temperatura maximă va fi de 29...30 de grade, iar cea minimă de 14...15 grade, mai scăzută în zona preorășenească spre 12 grade.

1. ***CALITATEA APELOR*** 
   1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**APM Vrancea, GNM-CJ Vrancea şi IGSU inf. telefonic despre un incendiu cu degajări mari de fum, la un depozit de mase plastice şi carton, aparţinând SC ENAL Petricriş, din data de 08.09.2023, orele 16:00, in loc. Armeni, com. Slobozia Ciorăşti, jud. Vrancea. A fost transmis mesaj RO-Alert pentru protecţia locuitorilor. Se acţionează de către pompierii ISUJ Vrancea pentru localizare.**

**ANM** informează referitor la circulația aerului în zona localității Armeni, județul Vrancea, pentru intervalul 08.09.2023, ora 17:15 – 09.09.2023, ora 09:00, având în vedere simulările modelelor numerice rulate în cadrul Administrației Naționale de Meteorologie privind evoluția norului de fum, se apreciază că vântul va sufla slab până la moderat, cu viteze la rafală de până la 35 km/h, la început (în primele 3...4 ore) din sector predominant nord-estic, apoi se va reorienta din sector nord-vestic, astfel încât evoluția norului de fum va fi de dispersie și ușoară deplasare, la început către sud-vest, apoi către sud-est. Cerul va fi senin.

**APM Dâmboviţa şi IGSU** revin cu informaţii suplimentare referitoare la incendiul izbucnit în data de 07.09.2023, pe raza comunei Conțești, județul Dâmbovița pe un teren agricol / viran poziționat între satul Bălteni si localitatea Mavrodin (Răcari), din jurul orei 22.30. Au ars deșeuri de plastic pe o suprafață de 300 mp. În dimineaţa zilei de 08.09.2023, ora 07:10, s-a reuşit localizarea incendiului, care s-a manifestat pe tot timpul nopţii. Nu au fost efectuate măsurători de calitate a aerului. Pentru localizarea incendiului s-au folosit buldoexcavatoare prin care s-au îndepărtat deşeurile nearse de zona de incendiu, oprindu-se propagarea acestuia.

**Agenţia Naţională pentru Protecţia Mediului** informează că, din rezultatele analizelor efectuate în data de 07.09.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Nu au fost înregistrate depăşiri ale valorii limită zilnice pentru indicatorul particule în suspensie la staţiile de monitoring automate a calităţii aerului (Media zilnică de 50 µg/m3 pentru PM10** (pulberi în suspensie cu diametrul sub 10 microni**.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 07.09.2023 – 08.09.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

**Judeţul Botoşani:**

- Se mentine situatia de restrictii in alimentarea cu apa pentru piscicultura la folosinta:

- S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

- Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

**Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

**Judeţul Vaslui:**

- Se mentin prevederile „Planului de restrictii si folosire a apei in perioade deficitare”, astfel:

\* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

\* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**Judeţul Constanţa :**

S-a instituit faza de atenționare/avertizare la folosințele care se alimentează cu apa din Dunăre, pe sectorul Dăeni – Măcin – Smârdan (debitul Fluviului Dunărea a atins valoarea de atenționare/avertizare astfel: în Secțiunea Smârdan s-a înregistrat un nivel de 142 cm, respectiv un debit de 275 mc/s) respectiv:

- în scop potabil: S.A.A.C. Dăeni, Comuna Smârdan.

- irigații: SC Tumult Grup SRL, SC Balta Star SRL, A.N.I.F. Tulcea - Amonte Ostrov, A.N.I.F. Tulcea - Amonte Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Amonte Peceneaga -Turcoaia – Macin, A.N.I.F. Tulcea - Amonte 23 August – Măcin;

- piscicultură: S.C. Piscicola Macin (Am. Turcoaia).

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**Notă:** **ABA Argeş** informează că, referitor la incidentul de la una dintre conductele de alimentare cu apă ale municipiului Pitești, manşonată de către reprezentații SC Apa Canal 2000 SA Pitești, datorită unor spărturi, urmare a acțiunilor desfășurate în data de 5 septembrie 2023:

• Groapa creată inițial (6m x 6m x 6m) a fost astupată integral cu balast, începându-se compactarea manuală a acestuia;

• Amplasamentul preluat de către ABA Argeș Vedea de la Secția Drumuri Naționale Pitești va fi predat unei firme de specialitate în reparații drumuri, pentru realizarea lucrărilor specifice (compactare, piatră concasată, beton, asfalt, etc.) în vederea aducerii acestuia la starea inițială.

**DIRECȚIA COMUNICARE**